b'\n_START_ARTICLE_\nMedium Mark A Whippet\n_START_SECTION_\nZgodovina\n_START_PARAGRAPH_\n3. oktobra 1916 je William Tritton, oblikovalec tanka Mark I, predaval o tanku, ki je bil s svojo hitrostjo dopolnilo po\xc4\x8dasnej\xc5\xa1im tankom. Predlagal je, da se na vsako gosenico postavi en motor. Vendar se je to kasneje izkazalo za zelo slabo idejo, saj je to pomenilo dva menjalnika, kar je pove\xc4\x8dalo stres na voznika in s tem so se pojavile mnoge mehanske okvare. Ta projekt je bil zelo dobro sprejet, zato so prototip kon\xc4\x8dali \xc5\xbee 3. februarja 1917. Ime prototipa pa je bilo "Tritton No. 2 Light Machine" ali "Tritton Chaser". Proizvodnja je potekala v podjetju Fosters & Co. Po predstavitvi tega tanka visokim politikom, ki so bili navdu\xc5\xa1eni nad hitrostjo (Mark I je dosegel hitrost 5\xc2\xa0km/h, Whippet pa na dan demonstracije 11,5\xc2\xa0km/h), so dobili naro\xc4\x8dilo za 200 tankov.\n_START_SECTION_\n"Music Box"\n_START_PARAGRAPH_\n"Music Box" je ime tanka Whippet s \xc5\xa1tevilko 344. Sestavljali so jo Lt. C. B. Arnold (poveljnik), W. J. Carney  (voznik) in C. Ribbans (strelec). Drama tega tanka se je za\xc4\x8dela, ko so med pre\xc5\xa1tevanjem ugotovili, da manjka tank s \xc5\xa1tevilko 344. Kasneje so ugotovili, da so med odhodom iz boji\xc5\xa1\xc4\x8d opazili napaden tank Mark V, ter so mu nemudoma prisko\xc4\x8dili na pomo\xc4\x8d in omogo\xc4\x8dili nadaljnji pohod kalvarije. Ekipa je naslednjih 9 ur streljala na sovra\xc5\xbenike, ter jim priborila velike izgube, dokler niso bili zadeti. Iz ognjenega Whippeta so se vsi uspe\xc5\xa1no izkrcali, vendar so jih takoj zajeli Nemci. Voznika so ustrelili, druga dva pa so vzeli za ujetnika. Tank so kasneje na\xc5\xa1li britanski vojaki.'